text: Små byer populære
  07 juli 2012 kl. 13.29
  En ny analyse punkterer myten om befolkningsflugt fra små og mindre byer.
  Analysen fra Region Syddanmark viser derimod, at en lang byer på mellem 1000 og 2000 indbyggere i Trekantområdet de seneste fem år har oplevet forholdsvis større vækst end de tre store.
  Det samme gælder for en række byer mellem 2000 og 10.000 indbyggere.
  Og det er langt fra alt, der kan forklares med, at de små byer er en slags forstæder til de store.
  Det er for eksempel ikke særligt overraskende, at byer som Børkop og Brejning, der ligger i smørhullet mellem Vejle og Fredericia vokser kraftigt.
  Det er derimod langt mere overraskende, at landsbyer som Jels, Askov, Bække og Thyregod har haft en befolkningstilvækst på over 10 procent siden 2006.
  - Det betyder, at vi politikere skal tænke anderledes. Vi skal lade være med at tænke, at alt udvikling og bosætning skal foregå omkring de store byer. Analysen viser, at der faktisk er en stor gruppe borgere, der gerne vil bo i byer, der er lidt mindre, siger Lasse Krull (K), der er formand for Region Syddanmark udvalg for regional udvikling.
   
  Analyse Trekantområdet Analyse om de seneste fem års befolkningsudvikling i Trekantområdet:
  
  